# Indoklás és hatástanulmány

# Litér Község Önkormányzat Képviselőtestületének

**a környezetvédelem helyi szabályairól szóló …../2018. (…..) önkormányzati rendelethez**

**Általános indokolás**

A környezet védelmének általános szabályairól szóló 1995. évi LIII. törvény (a továbbiakban: Kvtv) 46. § (1) bekezdés c) pontja hatalmazza fel a települési önkormányzatokat, hogy a környezet védelme érdekében, a környezetvédelmi feladatok megoldására önkormányzati rendeletet bocsássanak ki.

Litér Község Önkormányzatának jelenleg hatályos, a környezetvédelem helyi szabályairól szóló rendelete 2001. évben került megalkotásra, ezért szükségessé vált felülvizsgálata.

A Kvtv. 48. § (4) pontja értelmében a települési önkormányzat hatáskörébe tartozik többek között a háztartási tevékenységgel okozott légszennyezésre vonatkozó egyes sajátos-, valamint az avar és kerti hulladék égetésére vonatkozó szabályok rendelettel történő megállapítása, a területek zajvédelmi szempontból fokozottan védetté nyilvánítása, a csendes övezet kijelölése, a valamint a helyi zajvédelmi szabályok megállapítása.

**Részletes indokolás**

**1. fejezet**

Általános rendelkezéseket tartalmaz (a rendelet tárgyi, személyi hatályát, a rendelet alkalmazásában a különböző fogalmak meghatározását.

**2. fejezet**

Az avar és kerti hulladék égetésének szabályait tartalmazza.

 **3. fejezet**

A háztartási tevékenységgel okozott légszennyezésre vonatkozó szabályokat tartalmazza.

**4. fejezet**

Porképző és bűzös anyagok kezelésére vonatkozó szabályokat tartalmazza.

**5. fejezet**

Gyomok és allergén növények elleni védekezési szabályokat tartalmazza.

**6. fejezet**

Zaj- és rezgésvédelmi rendelkezéseket tartalmazza.

**7. fejezet**

Víz és földvédelmi rendelkezéseket tartalmazza

**8. fejezet**

Zöldterületek fenntartására és kezelésére vonatkozó rendelkezéseket tartalmazza.

**9. fejezet**

Záró rendelkezéseket tartalmazza.

**Hatásvizsgálat**

Társadalmi, gazdasági hatás:

A rendelet társadalmi hatása: a lakosság élhetőbb környezetének megőrzése, fenntartása.

Gazdasági hatása a rendeletnek nincs.

Költségvetési hatás:

Költségvetési hatása a rendelet megalkotásának nincs.

Környezeti, egészségi következmények:

Mind rövid, mind pedig hosszú távon hatást gyakorol a természetes és épített környezet védelmére, célja a környezetszennyezés megakadályozása, az egészséges környezet és élettér fenntartása.

A jogszabály megalkotásának szükségessége, a jogalkotás elmaradásának várható következményei:

Helyben felmerülő igényből és törvényi felhatalmazásból fakadó jogalkotási kötelezettségének tesz eleget az önkormányzat e rendelet elfogadásával.

Adminisztratív terheket befolyásoló hatás:

Az önkormányzatra jelentősebb adminisztratív terheket nem ró. A rendelet alkalmazásához szükséges személyi, szervezeti és tárgyi feltételek rendelkezésre állnak.